CELEX: 32016D2255
Language: et
Date: 2016-12-07 00:00:00
Title: Poliitika- ja julgeolekukomitee otsus (ÜVJP) 2016/2255, 7. detsember 2016, millega võetakse vastu kolmandate riikide panused Euroopa Liidu ÜJKP sõjalisse väljaõppemissiooni Kesk-Aafrika Vabariigis (EUTM RCA) (EUTM RCA/2/2016)

15.12.2016   
            
            
               ET
            
            
               Euroopa Liidu Teataja
            
            
               L 340/59
            
         POLIITIKA- JA JULGEOLEKUKOMITEE OTSUS (ÜVJP) 2016/2255,
   7. detsember 2016,
   millega võetakse vastu kolmandate riikide panused Euroopa Liidu ÜJKP sõjalisse väljaõppemissiooni Kesk-Aafrika Vabariigis (EUTM RCA) (EUTM RCA/2/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 19. aprilli 2016. aasta otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (1)
   
   ning arvestades järgmist:
   
               (1)
            
            
               Vastavalt otsuse (ÜVJP) 2016/610 artikli 8 lõikele 2 volitas nõukogu poliitika- ja julgeolekukomiteed tegema asjakohaseid otsuseid kolmandate riikide poolt Kesk-Aafrika Vabariigis läbiviidavasse Euroopa Liidu ÜJKP sõjalisse väljaõppemissiooni (EUTM RCA) pakutavate panuste vastuvõtmise kohta.
            
         
               (2)
            
            
               Kooskõlas EUTM RCA ELi missiooni ülema soovitusega Serbia Vabariigi pakutava panuse kohta ning Euroopa Liidu sõjalise komitee sellekohase nõuandega tuleks kõnealune panus vastu võtta ja seda tuleks käsitada märkimisväärsena.
            
         
               (3)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Kolmandate riikide panused
   1.   Serbia Vabariigi panus missiooni EUTM RCA võetakse vastu ning seda käsitatakse märkimisväärsena.
   2.   Serbia Vabariik on vabastatud rahalisest panusest missiooni EUTM RCA eelarvesse.
   Artikkel 2
   Jõustumine
   Käesolev otsus jõustub selle vastuvõtmise päeval.
   
      Brüssel, 7. detsember 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 104, 20.4.2016, lk 21.